Lav et referat af nedenstående tekst:

Tekst:
Politiet satte i nat en eftersøgning i gang i området omkring Brønderselv efter en 39-årig kvinde, der var kørt galt. Kvinden havde ringet til sin eksmand klokken 00.30 og ville hentes, men hun ville ikke fortælle ham, hvor hun var kørt galt henne. - Det var meget kryptisk det hele, og det får os til at sætte en eftersøgning i gang, siger Henrik Beck, der er vagtchef ved Nordjyllands Politi. Politiet fandt bilen ved Kongsengene, hvor den var kørt i grøften. Bilen var beskadiget. I mellemtiden havde den 39-årige kvinde selv fundet hjem til sin bopæl i Jerslev. Her fandt politiet hende, og de kunne konstatere, at kvinden var beruset. Kvinden var ikke selv kommet til skade ved ulykken, men der blev foretaget en blodprøve, som skal vise, hvad hendes promille var. Den 39-årige kvinde er blevet sigtet for spirituskørsel.

Referat:
Politiet fik i nat et usædvanligt opkald. En 39-årig kvinde var kørt galt, men ville ikke fortælle, hvor hun var henne.